turjo4nis/wikipedia-bn-dump-20250701 huggingface dataset:
ডাল্টন (একক)

ডাল্টন বা সমন্বিত পারমাণবিক ভর |(একক ভর পরিমাপের বিশেষ একটি একক,) রসায়ন ও পদার্থবিজ্ঞানে যার বহুল ব্যবহার রয়েছে। সাধারণত রাসায়নিক বন্ধনে আবদ্ধ নয়,  স্থিতাবস্থায় এরূপ একটি কার্বন-১২ পরমাণুর ভরের ১/১২ অংশকে বলা হয় এক ডাল্টন।  পারমাণবিক ভর ধ্রুবক যদি mu হয়,তাহলে 

পরমাণু, অণু ও মৌলিক কণিকাগুলোর পরিমাপের জন্য পদার্থবিজ্ঞান ও রসায়নে ডাল্টন এককের বহুল ব্যবহার লক্ষ্য করা যায়। হিলিয়াম-৪ আইসোটোপের একটি পরমাণুর ভর ৪.০০২৬ ডাল্টন। এটি আইসোটোপটির একটি মৌলিক বৈশিষ্ট্য ও সকল আইসোটোপের ক্ষেত্রে পরমাণুর ভর একই।  অ্যাসপিরিন বা   অ্যাসিট্যালসাইলিক এসিডের (C9H8O4) গড় আণবিক ভর ১৮০.১৫৭ ডাল্টন (প্রায়)। তবে ঠিক ১৮০.১৫৭ ডাল্টন আণবিক ভরবিশিষ্ট কোনো অ্যাসিটালসাইলিক অ্যাসিড অণু নেই। অ্যাসিটালসাইলিক অ্যাসিড অণুর ভরের দুইটি সাধারণ পরিমাপ হলো- ১৮০.০৪২২৮ ডাল্টন ও ১৮১.০৪৫৬৫ ডাল্টন।

প্রোটিন, নিউক্লিক এসিড সহ বিভিন্ন পলিমারের আণবিক ভর অনেক সময় কিলোডাল্টন ও মেগাডাল্টন এককে পরিমাপ করা হয়।  যেমন, অন্যতম বৃহত্তম প্রোটিন টিটিনের আণবিক ভরের মান ৩ থেকে ৩.৭ মেগাডাল্টনের মধ্যে অবস্থিত। মানব জিনোমের ১ নং ক্রোমোজোমের ডিএনএ অণুর মাঝে ২৪.৯ কোটি ক্ষারক যুগল রয়েছে, যাদের প্রতিটির গড় ভর ৬৫০ ডাল্টন এবং মোট ভর ১৫৬ গিগাডাল্টন। 

মোল পদার্থ পরিমাপের একটি আন্তর্জাতিক একক। যদি কোনো পদার্থের এক মোলের গ্রামে পরিমাপকৃত ভর  এর গঠনকারী পরমাণুর  ডাল্টনে পরিমাপকৃত গড় ভরের মানের সমান। কোনো রাসায়নিক যৌগের মোলার ভর এর গড় আণবিক ভরের মানের সমান।  উদাহরণস্বরূপ বলা যায়, এক অণু পানির গড় ভর ১৮.০১৫৩ ডাল্টন; আবার এক মোল পানির ভর ১৮.০১৫৩ গ্রাম। যদি কোনো প্রোটিন অণুর গড় ভর ৬৪ কিলোডাল্টন হয়, তাহলে এর মোলার ভর ৬৪ কেজি/মোল। তবে ২০১৯ সালের ২০ মে মোল এককের পুনঃসংজ্ঞায়নের ফলে মোল ও ডাল্টন এককের এই সমতা একেবারে নিখুঁত হয় না।

সাধারণত, ডাল্টন এককে পরমাণুর ভর পরমাণুর নিউক্লিওনসংখ্যার সমান না হলেও প্রায় কাছাকাছি। কোনো যৌগের ডাল্টন এককে ভর মোলার এককে এর অণুগুলোর ভরের সমষ্টির সমান।  উদাহরণস্বরূপ বলা যায়, কার্বন-১২ পরমাণুর ডাল্টন এককে পারমাণবিক ভর ১২ ডাল্টন। আবার, এতে ছয়টি প্রোটন ও ছয়টি নিউট্রন রয়েছে। সুতরাং এর নিউক্লিওন সংখ্যা=৬+৬=১২। কিন্তু অণু/পরমাণু/কণিকার ভর পারমাণুর নিউক্লিয়াসের মধ্যে ক্রিয়ারত বন্ধনশক্তির কারণে পরিবর্তিত হতে পারে। তাই এই সমতা শুধু কার্বন-১২ পরমাণুর স্থিতাবস্থাতেই কাজ করবে। এই মান অন্যান্য পরমাণু কিংবা আইসোটোপের ক্ষেত্রে ভিন্ন হতে পারে। যেমন- প্রোটিয়ামের পারমাণবিক ভর ১.০০৭৮২৫০৩২২৪১(৯৪) ডাল্টন, মুক্ত নিউট্রন কণিকার ভর ১.০০৮৬৬৪৯১৫৯৫(৪৯) ডাল্টন ও ডিউটেরিয়াম পরমাণুর ভর ২.০১৪১০১৭৭৮১১৪(১২২) ডাল্টন। এই পার্থক্য বা ভরত্রুটি সাধারণত ০.১% এর কম হয়ে থাকে। ব্যতিক্রম হলো- হাইড্রোজেন-১ (প্রায় ০.৮%), হিলিয়াম-৩(০.৫%), লিথিয়াম (০.২৫%) ও বেরিলিয়াম (০.১৫%)।

ভর-শক্তি রূপান্তর

ডাল্টন এককে প্রকাশিত  পারমাণবিক ভরকে পরিমাপযোগ্য শক্তিতে রূপান্তরিত করা সম্ভব হয়। বিজ্ঞানন ও প্রযুক্তি-সম্পর্কিত তথ্য কমিটির (কোডাটা) সুপারিশকৃত মান নিম্নরূপ -

1.49241808560(45)×10−10 J

931.49410242(28) MeV

মেগাইলেকট্রন ভোল্ট এককে পরিমাপটি কণা পদার্থবিজ্ঞানে প্রায়ই ব্যবহার করা হয়।

তথ্যসূত্র 

নিউক্লীয় রসায়ন
রাসায়নিক পরিমাপের একক
ভর পরিমাপের একক
পরিমাপ বিজ্ঞান
ভরের একক
বিশকেন্ত সংস্কৃতি

বিশকেন্ত সংস্কৃতি বা বেশকেন্ট সংস্কৃতি ব্রোঞ্জ যুগের শেষ দিকের দক্ষিণ তাজিকিস্তানের একটি প্রত্নতাত্ত্বিক সংস্কৃতি যা ১৭০০ - ১৫০০ খ্রীস্টপূর্বে গড়ে উঠেছিল। এর ব্যাপারে প্রাথমিকভাবে এই অঞ্চলে প্রাপ্ত কবরস্থানগুলি থেকে জানা যায় যা ভ্রাম্যমাণ পশুপালকেরা ব্যবহার করেছিলেন বলে মনে হয়।

বিশকেন্ত সংস্কৃতিকে সোয়াট সংস্কৃতির সম্ভাব্য পূর্বসূরী হিসাবে ভাবা হয় , যা  উত্তর-পশ্চিম ভারতে  ইন্দো-আর্য জনগোষ্ঠীর মানুষদের প্রাথমিক যাত্রার সাথে সম্পর্কিত বলে মনে হয়।

আরও দেখুন
 ভাক্স্ সংস্কৃতি
 চুস্ট্ সংস্কৃতি
 ইয়াজ সংস্কৃতি

সূত্র

  

দক্ষিণ এশিয়ার প্রত্নতাত্ত্বিক সংস্কৃতি
এশিয়ার ব্রোঞ্জ যুগের সংস্কৃতি
ইন্দো-আর্য প্রত্নতাত্ত্বিক সংস্কৃতি
মানুয়েল পাসোস

মানুয়েল পাসোস গন্সালেস (; জন্ম: ১৭ মার্চ ১৯৩০ – ২৪ মে ২০১৯; মানুয়েল পাসোস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আতলেতিকো মাদ্রিদ এবং এলচের হয়ে একজন গোলরক্ষক হিসেবে খেলেছেন।

১৯৫১–৫২ মৌসুমে, স্পেনীয় ফুটবল ক্লাব সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুমে ২৬ ম্যাচে অংশগ্রহণ করেছেন। অতঃপর তিনি রিয়াল মাদ্রিদে যোগদান করেন, যেখানে এনরিকে ফের্নান্দেস বিওলার অধীনে তিনি রিয়াল মাদ্রিদের হয়ে একটি লা লিগা শিরোপা জয়লাভ করেছেন। রিয়াল মাদ্রিদের হয়ে ১ মৌসুমে ১৭টি ম্যাচে অংশগ্রহণ করার পর, এরকুলেসে যোগদান করেন। ১৯৫৫–৫৬ মৌসুমে, তিনি এরকুলেস হতে আতলেতিকো মাদ্রিদে যোগদান করেন, যেখানে তিনি ৭ মৌসুমে ১৪৬ ম্যাচে অংশগ্রহণ করেছেন। সর্বশেষ ১৯৬২–৬৩ মৌসুমে, তিনি আতলেতিকো মাদ্রিদ হতে এলচেতে যোগদান করেছিলেন, যেখানে তিনি ৭ মৌসুম অতিবাহিত করে অবসর গ্রহণ করেছেন।

ব্যক্তিগত জীবন
মানুয়েল পাসোস ১৯৩০ সালের ১৭ই মার্চ তারিখে স্পেনের কাম্বাদোসে জন্মগ্রহণ করেছেন। ২০১৯ সালের ২৪শে মে তারিখে, ৮৯ বছর বয়সে তিনি মৃত্যুবরণ করেছেন।

তথ্যসূত্র

১৯৩০-এ জন্ম
২০১৯-এ মৃত্যু
স্পেনীয় ফুটবলার
ফুটবল গোলরক্ষক
লা লিগার খেলোয়াড়
সেলতা ভিগোর খেলোয়াড়
রিয়াল মাদ্রিদ ফুটবল ক্লাবের খেলোয়াড়
এরকুলেস ফুটবল ক্লাবের খেলোয়াড়
আতলেতিকো মাদ্রিদের ফুটবলার
এলচে ফুটবল ক্লাবের খেলোয়াড়
স্পেনীয় পুরুষ ফুটবলার
পুরুষ ফুটবল গোলরক্ষক
লীলাবতী ভট্টাচার্য

লীলাবতী ভট্টাচার্য একজন খনিজবিদ, কেলাসবিজ্ঞানী এবং পদার্থবিজ্ঞানী। তিনি বিজ্ঞানী সত্যেন্দ্রনাথ বসুর সাথে পড়াশোনা করেছিলেন এবং ১৯৫১ সালে কলকাতা বিশ্ববিদ্যালয়ের রাজাবাজার বিজ্ঞান কলেজ ক্যাম্পাস থেকে পদার্থবিদ্যায় এমএসসি পাস করেন। লীলাবতী ভট্টাচার্য গাঠনিক কেলাসবিদ্যা, আলোক রূপান্তর পদ্ধতি, কম্পিউটার প্রোগ্রামিং, দশান্তর, কেলাসন  গ্রোথ, ভূসংস্থান ইত্যাদি ক্ষেত্রে কাজ করেছেন।  তিনি ভারতের ভূতাত্ত্বিক জরিপ বিভাগের জ্যেষ্ঠ খনিজবিদ হিসাবে দায়িত্ব পালন করেছিলেন এবং পরবর্তীকালে এর পরিচালক (খনিজ পদার্থবিজ্ঞান) হয়েছিলেন। তিনি শিব ব্রত ভট্টাচার্যের সাথে বিবাহবন্ধনে আবদ্ধ হয়েছিলেন এবং তার দুটি সন্তান রয়েছে।

তথ্যসূত্র 

বাঙালি পদার্থবিদ
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় পদার্থবিদ
ভারতীয় নারী পদার্থবিজ্ঞানী
পশ্চিমবঙ্গের নারী বিজ্ঞানী
স্প্রিং (যন্ত্র)

স্প্রিং হলো একটি স্থিতিস্থাপক বস্তু যা যান্ত্রিক শক্তি সঞ্চয় করে। স্প্রিং সাধারণত স্প্রিং ইস্পাত দিয়ে তৈরি হয়। অনেক ধরনের স্প্রিং আছে। নিয়মিত ব্যবহৃত স্প্রিং বলতে প্রায়শই কুণ্ডলী স্প্রিংকে বোঝায়।

ইতিহাস

প্রকারভেদ 

স্প্রিং এর উপর প্রয়োগকৃত বলের উপর নির্ভর করে এদের শ্রেণিবিভাগ করা হয়:
 পীড়ন/প্রসারণ স্প্রিং – এই ধরনের স্প্রিং পীড়ন বলের সাথে কাজ করার জন্য নকশা করা হয়, সুতরাং এতে চাপ প্রয়োগ হওয়ার সাথে সাথে স্পিংটি প্রসারিত হয়।
 সংকোচন স্প্রিং –

পদার্থবিদ্যা

হুকের সূত্র

সাধারণ সরল দোলন

তত্ত্ব

শূন্য দৈর্ঘ্যের স্প্রিং

ব্যবহার

 যানবাহন: যানবাহন সাসপেনশন, পাত স্প্রিং
 হাতঘড়ি: যান্ত্রিক ঘড়ির ভারসাম্য স্প্রিং এবং যন্ত্রচালিত করাত এবং কীলক সংযুক্ত করার জন্য স্প্রিং-ভরা খন্ড।
 ছোট ড্রিল
 অলঙ্কার: কীলক কব্জা।
 তালার কলকব্জা: চাবি ঠাহর করা এবং তালার বিভিন্ন অংশের নড়াচড়া সমন্বয়ের জন্য।
 অকস্মাৎ-খোলা যন্ত্র: সিডি প্লেয়ার, টেপ রেকর্ডার ইত্যাদি।
 কলম
 স্পিং তোশক
 স্লিঙ্কি
 ট্রাম্পোলিন
 পোগো লাঠি
 স্প্রিং জুতা
 স্প্রিং পুনঃক্রিয়া
 আবৃত স্প্রিং কীবোর্ডগুলি
 গৃহসজ্জা: সজ্জিত কুণ্ডলী স্প্রিং
 খেলনা
 শিক্ষামূলক
 এয়ারসফ্ট বন্দুক
 আগ্নেয়াস্ত্র
 বৈদ্যুতিক অর্গানে অনুরণন
 অগ্রবর্তী বা পশ্চাৎবর্তী স্প্রিং, জাহাজকে উপকূলে নঙ্গর করার একটি পদ্ধতি

তথ্যসূত্র

আরও পড়ুন
 নেইল স্ক্লেটার (২০১১)। "স্প্রিং এবং স্ক্রু যন্ত্র এবং যান্ত্রিক পদ্ধতি।" Mechanisms and Mechanical Devices Sourcebook. 5th ed. New York: McGraw Hill. pp. 279–299. . Drawings and designs of various spring and screw mechanisms.
 রবার্ট পার্মলে (২০০০)। "অধ্যায় ১৬: স্প্রিং।" Illustrated Sourcebook of Mechanical Components. New York: McGraw Hill.  Drawings, designs and discussion of various springs and spring mechanisms.

বহিঃসংযোগ

 
 
 
 গতিশীলভাবে পরিবর্তনশীল কাঠিন্য সহ স্প্রিং (পেটেন্ট)
 স্মার্ট স্প্রিং এবং তাদের সমাহার (পেটেন্ট)

স্প্রিং (যান্ত্রিক)
মাইক্রো-

মাইক্রো- (গ্রীক অক্ষর μ বা লিগ্যাসি মাইক্রো সিম্বল µ) হ'ল মেট্রিক সিস্টেম-এ একটি একক উপসর্গ যা দিয়ে ডেনোটিংয়ে  ১০−৬ (এক মিলিয়নতম)র একটি ফ্যাক্টর চিহ্নিত করা হয়।  ১৯৬০ সাল থেকে চালু হওয়া এই উপসর্গটি প্রাচীন গ্রীক ভাষা থেকে এসেছে  () যার অর্থ হল "ছোট"।

উপসর্গের জন্য প্রতীকটি গ্রীক অক্ষর μ (মিউ) থেকে এসেছে। এটি একমাত্র এসআই উপসর্গ যা লাতিন বর্ণমালা থেকে আসে নি। "μ" অক্ষর উপলব্ধ না হলে সাধারণত  "mc" উপসর্গ হিসাবে ব্যবহৃত হয়; যেমন "mcg" সাধারণত বিভ্রান্তিকরভাবে মাইক্রোগ্রামকে বোঝাতে ব্যবহার করা হয় (ফলে অনেকে mcg-কে মাইক্রিগ্রাম (micrigram) হিসাবে পড়তে পারেন যার অর্থ দাঁড়াবে ১০−১৪ g)। এছাড়াও একটি আইএসও নথিতে μ এর পরিবর্তে u ব্যবহারের  অনুমতিও দেওয়া হয়েছে । 

উদাহরণ:
 সাধারণ ব্যাকটিরিয়া ১ থেকে ১০ মাইক্রোমিটার ব্যাসের হয়।
 ইউকারিয়োটিক কোষ সাধারণত ১০ থেকে ১০০ মাইক্রোমিটার ব্যাসের হয়।

অক্ষর সমষ্টিতে প্রতীক এনকোডিং

এসআই উপসর্গর অনুমোদিত প্রতীক হ'ল গ্রীক ছোট হাতের অক্ষরে mu (μ)। এর নকশার কারণে ইউনিকোড এ দুটি পৃথক চরিত্র রয়েছে যা কিছু কিছু ফন্টে কিছুটা আলাদা দেখা যায়। যদিও বেশিরভাগ হরফ একই গ্লাইফ ব্যবহার করে। মাইক্রোর চিহ্ন (µ) "ল্যাটিন -১ পরিপূরক" পরিসীমাতে এনকোড করা হয়েছে যার সীমানা আইএসও / আইসিসি ৮৮৫৯-১ এর  অনুরূপ (১৯৮৭ সাল থেকে)  এবং সেটি U+00B5 ()।  এটি ডিসি এমসিএস [১৯৮৩ সাল থেকে) এবং ইসিএমএ -৯৪ (১৯৮৫ সাল থেকে) কোড পয়েন্টে অবস্থান করছে। গ্রীক অক্ষর (μ) এনকোড করা হয়েছে  U+03BC () গ্রীক পরিসরে। ইউনিকোড কনসোর্টিয়াম এর মতে গ্রীক বর্ণের অক্ষরটিকে অগ্রাধিকার দেওয়া হলেও বাস্তবায়নে অবশ্যই মাইক্রো সাইনকে স্বীকৃতি দেওয়া হয়। এই পার্থক্যটি কিছু লিগ্যাসি কোড পৃষ্ঠাতেও দেখা যায়। বিশেষ উল্লেখযোগ্যভাবে দেখা যায় উইন্ডোজ-১২৫৩ এ।

যে পরিস্থিতিতে কেবল লাতিন বর্ণমালা উপলভ্য রয়েছে সেখানে আইএসও ২৯৫৫ (১৯৭৪, ১৯৮৩), ডিআইএন ৬৬০৩০ (ভার্নোম ১৯৭৩; ১৯৮০, ২০০২) এবং বিএস ৬৪৩০ (১৯৮৩) উপসর্গ μ প্রতিস্থাপিত করা যায় অক্ষর u দ্বারা (বা এমনকি  ছোট হাতের অক্ষর উপলব্ধ না হলে U দ্বারা), μm এর পরিবর্ত um, বা μF এর পরিবর্ত uF দ্বারা প্রতিস্থাপিত করার অনুমতিও দেওয়া হয়েছে।

অনুরূপে আইইসি ৬০০৬২ (আইইসি ৬২) (১৯৫২ সাল থেকে), ইএন ৬০০৬২, ডিআইএন ৪০৮২৫ (১৯৭৩), বিএস ১৮৫২ (১৯৭৪), আইএস ৮১৮৬ (১৯৭৬) ইত্যাদিতে সংজ্ঞায়িত আরকেএম কোড অনুসারে ক্যাপাসিটার মানগুলি দিয়ে গ্রীক বর্ণ μ পাওয়া না গেলে 4μ7 এর পরিবর্তে 4u7 (বা 4U7) ব্যবহার করা চলতে পারে।

অন্যান্য সংক্ষিপ্তকরণের সিদ্ধান্ত

ব্যবস্থাপত্র, চার্ট রেকর্ডিংয়ে দুর্বল হস্তাক্ষরের জন্য ভুল লেখার ঝুঁকির সম্ভাবনা এড়াতে কিছু স্বাস্থ্য পরিসেবায় "মাইক্রোগ্রাম" এর প্রামাণ্য "μg" প্রতীককে অবজ্ঞা করা হয়। এসব ক্ষেত্রে সংক্ষেপ করণের দুটি বিকল্প হ'ল "mcg"   বা সম্পূর্ণ "মাইক্রোগ্রাম" লেখা (এছাড়াও দেখুন চিকিৎসা ব্যবস্থাপত্রে ব্যবহৃত সংক্ষিপ্তির তালিকা)। তবে হস্তাক্ষর জড়িত ক্ষেত্রে ভুল ডোজ এড়ানোর বিষয়ে দৃষ্টি নিবদ্ধ করে এই অবজ্ঞা দেখা গেলেও সমস্ত স্বাস্থ্য-যত্নের প্রসঙ্গে এবং সংস্থায় এটি প্রযোজ্য নয় (যেমন কিছু ক্লিনিকাল পরীক্ষাগারের প্রতিবেদন এটি মেনে চললেও অন্যরা তা মানে না) এবং ভৌত বিজ্ঞান একাডেমিয়ায় "μg" একমাত্র সরকারী সংক্ষেপণ হিসাবে ব্যবহৃত হয়।

স্বাস্থ্য স্তর ৭ (এইচএল৭)) স্ট্যান্ডার্ড অনুযায়ী মেডিকেল ডেটা এক্সচেঞ্জে μ এছাড়াও u দ্বারা প্রতিস্থাপিত হতে পারে।

আরো দেখুন
 মাইক্রগ্রাম
 মাইক্রোমিটার
 মাইক্রোসেকেন্ড
 বর্গ মাইক্রোমিটার
 সাধারণভাবে ব্যবহৃত ট্যাক্সনোমিক উপসর্গের তালিকা
 অণুবীক্ষণযন্ত্র

তথ্যসূত্র 

এসআই উপসর্গ
নাওয়াফ আল-আহমেদ আল-জাবের আল-সাবাহ

নাওয়াফ আল-আহমেদ আল-জাবের আল-সাবাহ ( Nawāf al-ʾAḥmad al-Jābir aṣ-Ṣabāḥ; জন্ম ২৫ জুন ১৯৩৭ - ১৬ ডিসেম্বর ২০২৩) ছিলেন কুয়েতের আমির ও কুয়েত সামরিক বাহিনীর সেনাধিপতি। ২০২০ সালের ৩০ সেপ্টেম্বর তার অর্ধ-ভ্রাতা সাবাহ আল-আহমেদ আল-জাবের আল-সাবাহর মৃত্যুর পর তিনি সিংহাসনে আসীন হন। নাওয়াফ ৭ ফেব্রুয়ারি ২০০৬ সালে ক্রাউন প্রিন্স হিসেবে মনোনীত হন।

প্রাথমিক জীবন ও শিক্ষা
শেখ নাওয়াফ আল-আহমেদ আল-জাবের আল-সাবাহ ১৯৩৭ সালের ২৫ জুন জন্মগ্রহণ করেন। তিনি কুয়েতের দশম শাসক শেখ আহমাদ আল-জাবের আল-সাবাহ-এর পুত্র। তিনি কুয়েতের বিভিন্ন স্কুলে পড়াশোনা করেন।

ক্যারিয়ার
শেখ নাওয়াফ সাবাহ হাউসের সবচেয়ে সিনিয়র সদস্যদের একজন এবং ৫৮ বছরেরও বেশি সময় ধরে কুয়েতের বিভিন্ন পদে দায়িত্ব পালন করছেন। ১৯৬২ সালের ২১ ফেব্রুয়ারি ২৫ বছর বয়সে তিনি হাওয়ালির গভর্নর হিসেবে নিযুক্ত হন এবং ১৯ মার্চ ১৯৭৮ পর্যন্ত এই পদে দায়িত্ব পালন করেন। ১৯৭৮ সালে তিনি স্বরাষ্ট্র মন্ত্রীর দায়িত্ব গ্রহণ করেন এবং ১৯৮৮ সালের ২৬ জানুয়ারি পর্যন্ত এই পদে দায়িত্ব পালন করেন। উপসাগরীয় যুদ্ধে কুয়েতের স্বাধীনতার পর শেখ নাওয়াফ ১৯৯১ সালের ২০ এপ্রিল শ্রম ও সামাজিক বিষয়ক মন্ত্রী হিসেবে নিযুক্ত হন এবং ১৯৯২ সালের ১৭ অক্টোবর পর্যন্ত এই পদে দায়িত্ব পালন করেন।

১৯৯৪ সালের ১৬ অক্টোবর শেখ নাওয়াফ কুয়েত ন্যাশনাল গার্ডের উপপ্রধান হিসেবে নিযুক্ত হন এবং ২০০৩ সাল পর্যন্ত এই পদে ছিলেন। একই বছর শেখ নাওয়াফ স্বরাষ্ট্র মন্ত্রীর দায়িত্ব পুনরায় গ্রহণ করেন যতক্ষণ না ২০০৩ সালের ১৬ অক্টোবর আমিরি ডিক্রি জারি করা হয়। তখন তাকে কুয়েতের প্রথম উপ-প্রধানমন্ত্রী এবং স্বরাষ্ট্র মন্ত্রী হিসেবে নিযুক্ত করা হয়। উপসাগরীয় ও আরব দেশগুলোর আরব রাষ্ট্রসমূহের সহযোগিতা কাউন্সিলের মধ্যে জাতীয় ঐক্যকে সমর্থন কারী কর্মসূচীকে সমর্থন করতে শেখ নাওয়াফ একটি গুরুত্বপূর্ণ ভূমিকা পালন করেন।

২০০৬ সালের ২৯ জানুয়ারি কুয়েতের নেতৃত্বে শেখ সাবাহ আল-আহমাদ আল-জাবের আল-সাবাহর উত্থানের সাথে সাথে ২০০৬ সালের ৭ ফেব্রুয়ারি আনুষ্ঠানিকভাবে শেখ নাওয়াফকে যুবরাজ হিসেবে মনোনীত করে একটি আমিরি ডিক্রি জারি করা হয়। এটি ছিল আল-সাবাহ পরিবারের ঐতিহ্যের পরিপন্থী। পারিবারিক ঐতিহ্য অনুসারে আমীর ও যুবরাজের কার্যালয় আল-জাবের এবং আল-সালেম শাখার মধ্যে বিকল্প হওয়ার কথা।

শেখ সাবাহ ২৯ সেপ্টেম্বর ২০২০ তারিখে মারা যান এবং জাতীয় সংসদের এক সভায় নাওয়াফকে কুয়েতের আমীর হিসেবে ঘোষণা করা হয়।

ব্যক্তিগত জীবন
শেখ নাওয়াফ সুলাইমান আল-জাসেম আল-ঘানিমের কন্যা শরিফা সুলাইমান আল-জাসেম আল-ঘানিমকে বিয়ে করেন। তাদের চার ছেলে ও দুই মেয়ে আছে।

২৯ নভেম্বর ২০২৩ তারিখে, নাওয়াফকে একটি জরুরি স্বাস্থ্য সমস্যার কারণে হাসপাতালে ভর্তি করা হয়। তিনি ১৬ ডিসেম্বর মারা যান। তার বয়স হয়েছিল ৮৬ বছর।

উপাধি, আখ্যান ও সম্মাননা

সম্মাননা ও পদক 
স্পেন:
  নাইট গ্র‍্যান্ড ক্রস অব দ্য অর্ডার অব সময় সিভিল মেরট (২৩ মে ২০০৮)
আর্জেন্টিনা:
  নাইট গ্র‍্যান্ড ক্রস অব দ্য অর্ডার অব দ্য লিবারেটর জেনারেল সান মার্টিন (১ অগাস্ট ২০১১)

তথ্যসূত্র

বহিঃসংযোগ
 

১৯৩৭-এ জন্ম
২০২৩-এ মৃত্যু
কুয়েতের শাসক
মুসলিম রাজশাসক
কুয়েতি ব্যক্তি
কুয়েতি মুসলিম
আমির
আল সাবাহ
অ্যামলথিয়া (প্রাকৃতিক উপগ্রহ)

অ্যামলথিয়া (ইংরেজি: Amalthea, ) হল বৃহস্পতির একটি প্রাকৃতিক উপগ্রহ। বৃহস্পতির যতগুলি উপগ্রহের কথা জানা যায়, সেগুলির মধ্যে অ্যামলথিয়ার কক্ষপথ গ্রহটির তৃতীয় নিকটতম। বৃহস্পতির পঞ্চম আবিষ্কৃত উপগ্রহ বলে এটি  (ইংরেজি: ) নামেও পরিচিত। ১৮৯২ সালের ৯ সেপ্টেম্বর এডওয়ার্ড এমারসন বার্নার্ড এটি আবিষ্কার করেন এবং গ্রিক পুরাণের অ্যামলথিয়ার নামানুসারে এটির নামকরণ করেন। অ্যামলথিয়াই প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত শেষ প্রাকৃতিক উপগ্রহ; পরবর্তীকালের সকল উপগ্রহই আলোকচিত্র বা ডিজিটাল ইমেজিং-এর মাধ্যমে আবিষ্কৃত হয়।

অ্যামলথিয়া বৃহস্পতির খুব কাছ থেকে সেটিকে প্রদক্ষিণ করছে। উপগ্রহটি এটির পৃষ্ঠভাগ থেকে উৎক্ষিপ্ত ধূলির দ্বারা গঠিত অ্যামলথিয়া ঊর্ণনাভ বলয়ের বহিঃপ্রান্তের মধ্যেই অবস্থিত। অ্যামলথিয়ার পৃষ্ঠভাগ থেকে বৃহস্পতির ব্যাসরেখাটি ৪৬.৫ ডিগ্রি কোণে অবস্থিত বলে মনে হয়। বৃহস্পতির অভ্যন্তরীণ উপগ্রহগুলির মধ্যে অ্যামলথিয়াই বৃহত্তম। এটি অনিয়তাকার এবং লালচে রঙের। মনে করা হয়, এই উপগ্রহটি সরন্ধ্র জলীয় বরফ ও অজ্ঞাত পরিমাণে অন্যান্য উপাদান দ্বারা গঠিত। এটির পৃষ্ঠভাগে বড়ো বড়ো আকারের সংঘাত গহ্বর ও শৈলশিরা দেখা যায়।

১৯৭৯ সালে ভয়েজার ১ ও ২ মহাকাশযান খুব কাছ থেকে অ্যামলথিয়ার ছবি তোলে। ১৯৯০-এর দশকে গ্যালিলিও অরবিটার আরও বিস্তারিতভাবে উপগ্রহটিকে পর্যবেক্ষণ করে।

ইতিহাস

আবিষ্কার 

১৮৯২ সালের ৯ সেপ্টেম্বর এডওয়ার্ড এমারসন বার্নার্ড লিক মানমন্দিরের ৩৬ ইঞ্চি (৯১ সেমি) প্রতিফলক দূরবীনটির মাধ্যমে অ্যামলথিয়া উপগ্রহটিকে আবিষ্কার করেন। এটিই শেষ গ্রহীয় উপগ্রহ যা প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত হয়। ১৬১০ সালে গ্যালিলিও গ্যালিলেই কর্তৃক বৃহস্পতির চারটি বৃহত্তম উপগ্রহ আবিষ্কৃত হওয়ার পর অ্যামলথিয়াই ছিল বৃহস্পতির পঞ্চম আবিষ্কৃত উপগ্রহ।

নাম 
অ্যামলথিয়ার নামকরণ করা হয়েছে গ্রিক পুরাণের উপদেবী অ্যামলথিয়ার নামানুসারে। ইনি শিশু জিউসকে (রোমান দেবতা জুপিটারের গ্রিক প্রতিরূপ) ছাগদুগ্ধ পান করিয়ে শুশ্রুষা করেছিলেন। অ্যামলথিয়ার সংখ্যাগত নামটি হল বৃহস্পতি ৫। ১৯৭৬ সালেই প্রথম আইএইউ "অ্যামলথিয়া" নামটি আনুষ্ঠানিকভাবে গ্রহণ করে। যদিও নামটি তার আগেই অনেক দশক থেকে লৌকিকভাবে ব্যবহৃত হয়ে আসছিল। নামটি প্রথম প্রস্তাব করেছিলেন ক্যামিলে ফ্লেমারিয়ন। ১৯৭৬ সালের আগে অ্যামলথিকে সাধারণভাবে বৃহস্পতি ৫ নামেই অভিহিত করা হত।

পাদটীকা

তথ্যসূত্র 

উল্লিখিত সূত্র

বহিঃসংযোগ 

 অ্যামলথিয়া পরিলেখ - নাসার সোলার সিস্টেম এক্সপ্লোরেশন থেকে
 অ্যামলথিয়ার নামকরণ - ইউএসজিএস গ্রহীয় নামকরণপদ্ধতি-সংক্রান্ত পৃষ্ঠা থেকে
 জুপিটার’স অ্যামলথিয়া সারপ্রাইজিংলি জাম্বলড – জেপিএল প্রেস রিলিজ (২০০২-১২-০৯)
 জুপিটার ফ্রম অ্যামলথিয়া, ফ্র্যাংক হেটিক অঙ্কিত একটি চিত্র, ২০০২।
 অ্যামলথিয়ার অ্যানিমেশন ত্রিমাত্রিক আকারগত মডেল

আরও দেখুন 
 গ্যালিলিয়ান উপগ্রহ (বৃহস্পতির বৃহত্তম চারটি প্রাকৃতিক উপগ্রহ)

 
বৃহস্পতির উপগ্রহ
এডওয়ার্ড এমারসন বার্নার্ডের আবিষ্কার
১৮৯২০৯০৯
স্বাভাবিকমুখী কক্ষপথের প্রাকৃতিক উপগ্রহ
ঘড়িয়ালডাঙ্গা জমিদার বাড়ি

ঘড়িয়ালডাঙ্গা জমিদার বাড়ি বাংলাদেশ এর কুড়িগ্রাম জেলার রাজারহাট উপজেলায় অবস্থিত একটি ঐতিহাসিক ধ্বংসপ্রাপ্ত জমিদার বাড়ি।

ইতিহাস 
মূল জমিদার বাড়ি নিশ্চিহ্ন হলেও এখনো ঐতিহ্য ও স্মৃতিচিহ্ন নিয়ে আজো ভগ্নদশায় দাঁড়িয়ে রয়েছে ২০০ বছরের পুরনো ঘড়িয়ালডাঙ্গা রাজমন্দির। কুড়িগ্রামের রাজারহাট উপজেলার খিতাবখাঁ গ্রামে জমিদার শরৎচন্দ্র চৌধুরী এটি নির্মাণ করেন। একসময় বছরজুড়ে দুর্গোৎসব, লক্ষ্মী, বাসন্তী, গনেশ, কার্তিক, সরস্বতী, কালী, শিতলী, শিব পূজা, রথযাত্রাসহ নানা পূজা এবং ধর্মীয় উৎসবে মুখরিত থাকত মন্দিরটি। সকাল-সন্ধ্যা বাজত শঙ্খ ধ্বনি। মন্দিরে জমিদারবাড়ীর নারীরা দল বেঁধে পূজা করত। দূরদূরান্তের পূজারিরাও এতে অংশ নিতেন। জমিদার প্রথা বিলুপ্তির পরও অনেকদিন চলেছে পূজা-অর্চনা; কিন্তু স্বাধীনতার আগে জমিদারের উত্তরসূরিরা নিজ পরিবারে ভারতে পাড়ি জমানোর পর বন্ধ হয়ে যায় মন্দিরের সব ধর্মীয় কার্যক্রম। ফলে এসব এখন হারানো অতীত মাত্র।

ঘড়িয়ালডাঙ্গা রাজমন্দির 
প্রায় ২০০ বছর আগে জমিদার শরৎচন্দ্র চৌধুরী প্রাসাদের সন্নিকটে ইট সুরকি দ্বারা এটি নির্মাণ করেন। ১০০ ফুট গোলাকার ও ৫০ ফুট উচ্চতাবিশিষ্ট নিখুঁত গাঁথুনি দ্বারা তৈরি মন্দিরটির নির্মাণশৈলীতে রাজ ঐতিহ্যের স্মৃতিচিহ্ন রয়েছে, যা দর্শনার্থীদের মন কাড়ে। আট দরজাবিশিষ্ট মন্দিরের ভেতর ও বাইরে অপরূপ কারুকার্যে গড়া পুরো অবকাঠামোটিই এখন ধ্বংসের সম্মুখীন। একসময় এ মন্দিরের উচ্চ শিখর থেকে ৫০ কিলোমিটার দূরের শহর-গ্রামও দেখা যেত বলে জানায় এলাকাবাসী। কথিত রয়েছে, মন্দিরের মাথায় একটি মূল্যবান কষ্টিপাথর ও ভেতরে মূল্যবান সামগ্রী ছিল, যা কয়েক বছর আগে রাতের আঁধারে চুরি হয়ে যায়।

বর্তমান অবস্থা 
রাজ প্রাসাদের শেষ চিহ্নটুকুও এখন আর অবশিষ্ট নেই। তবে ঐতিহ্যের স্মৃতিচিহ্ন নিয়ে মাথা উঁচিয়ে এখনও কালের সাক্ষী বহন করছে ঘড়িয়ালডাঙ্গা রাজমন্দিরটি।

তথ্যসূত্র 

কুড়িগ্রাম জেলার দর্শনীয় স্থান
ঐতিহাসিক স্থান
রাজারহাট উপজেলা
ক্রিপ ওয়াক

ক্রিপ ওয়াক ( যা সি-ওয়াক নামেও পরিচিত ) হল এক প্রকার নৃত্যকলা  যা ১৯৭০ এর দশকের গোড়ার দিকে দক্ষিণ মধ্য লস অ্যাঞ্জেলেস অঞ্চলে  ক্রিপ দলের সদস্যদের দ্বারা সৃষ্টি  হয়েছিল এবং  পরে বিশ্বব্যাপী ছড়িয়ে পড়েছিল। এটি মূলত  দ্রুত এবং জটিল পদচালনা নির্ভর এক প্রকার নৃত্য।

আমেরিকার পশ্চিম উপকূলে বিভিন্ন র‌্যাপার দ্বারা দলভিত্তিক নৃত্য গ্রহণের ফলে ক্রিপ এবং ব্লাড দলের মধ্যকার শত্রুতা বিনোদনের জগতেও ছড়িয়ে পড়ে এবং এরাই এই নাচের নাম দিয়েছিল ক্রিপ ওয়াক। এই নৃত্যে পায়ের দ্রুত চলাচল করা হয় , প্রথাগতভাবে সি-আর-আই-পি এই বানানের সাথে এটি জড়িত। এটি বিশেষত অনুষ্ঠানে ক্রিপ দলের সদস্যদের দ্বারা দলগত আনুগত্য ও বিশেষ করে ব্লাড দলের বিরুদ্ধে প্রতিদ্বন্দ্বীতা প্রদর্শনের জন্য দেখানো হত। এটি কাউকে হত্যার পরে ক্রিপ দলের নিজস্ব স্বাক্ষর দেওয়ার জন্যও ব্যবহার করা হত। এমন কোনও গানের ভিডিও যাতে ক্রিপ ওয়াক থাকে , এমটিভি তেমন ভিডিও সম্প্রচার করতে অস্বীকার করে৷  ১৯৭০ এর দশকে ক্যালিফোর্নিয়ার লস অ্যাঞ্জেলেসের শহরতলি কমপটনে ক্রিপ ওয়াকের উদ্ভাবন হয়েছিল। ক্রিপ ওয়াক প্রায়শই অনেকগুলি র‍্যাপ গানে ব্যবহার করা হয়, যার মধ্যে এক্সজিবিট গানগুলি যেমন "গেট ইওর ওয়াক অন" এবং জে-কুওয়নের "হুড হপ"। সি-ওয়াক মূলত দক্ষিণ মধ্য লস অ্যাঞ্জেলেসে ১৯৮০ এর দশকের গোড়ার দিকে শুধুমাত্র ক্রিপ দলের সদস্যদের  প্রতীকী নৃত্য ছিল, তবে ১৯৯০ এর দশকের গোড়ার দিকে নাচটি একটি জনপ্রিয় হিপ-হপ নৃত্যে পরিণত হয়েছিল। ক্রিপ সদস্যরা মূলত তাদের নাম এবং অন্যান্য ক্রিপ প্রতীকগুলি উচ্চারণ করতে এই নাচ ব্যবহার করত। দলের সদস্যরা প্রায়শই "ব্লাড" শব্দটি  ( তাদের প্রতিদ্বন্দ্বী দলের নাম ) বানান করে উচ্চারণ করত , পায়ের দ্রুত চলাচল দিয়ে সেটিকে খারিজ করার ​​আগে। এটি বিশ্বাস করা হয় যে ডাকাতি শুরু করার জন্য ক্রিপ ওয়াক একটি সংকেত হিসাবে ব্যবহৃত হত - একজন তল্লাশী উপযুক্ত অবস্থান সন্ধান করবে যখন অন্যান্য ক্রিপ সদস্যরা অপেক্ষা করবে এবং নজর রাখবে সি-ওয়াকের সংকেতের জন্য যা কিনা জায়গাটি বিপদমুক্ত বলে জানান দেবে। এটাও বিশ্বাস করা হয় যে প্রতিদ্বন্দ্বী দলের কোনো সদস্যকে হত্যার পরেই ক্রিপ ওয়াক করা হত।

উদাহরণ

 "হু ব্যাঙ্গিন" "গানের জন্য ওয়েস্টসাইড কানেকশনের ভিডিওতে, ডব্লিউসি (নেবারহুড ১১১ ক্রিপস) কে ক্রিপ - ওয়াক করতে দেখা যায়।
 স্নুপ ডগকে ( রোলিন 20's লং বিচ, ক্যালিফোর্নিয়া ক্রিপ ) "ড্রপ ইট লাইক ইট হট" ভিডিওটিতে সি - ওয়াক করতে দেখা যায়।
 এক্সজিবিটের "গেট ইয়োর ওয়াক অন" গানটি ক্রিপ ওয়াকের প্রচুর উল্লেখ করে।
 কুরুপ্টের "সি ওয়াক" গানটি। 
 রডনি কিং দাঙ্গার সময় ট্রাক চালক রেজিনাল্ড ডেনিকে কংক্রিটের স্ল্যাব দিয়ে আঘাত করার পরে এইট ট্রে গ্যাংস্টার ক্রিপস গ্যাংয়ের সদস্য ড্যামিয়ান "ফুটবল" উইলিয়ামস একটি উদযাপনকারী সি-ওয়াক করেছিলেন। 
 টেনিস খেলোয়াড় সেরেনা উইলিয়ামস ২০১২ গ্রীষ্মকালীন অলিম্পিক টেনিস টুর্নামেন্টে সেন্টার কোর্ট, উইম্বলডনে স্বর্ণপদক জেতার ম্যাচটিতে মারিয়া শারাপোভাকে পরাজিত করার পরে সি - ওয়াক করেছিলেন।

রকমফের

প্রথাগত ক্রিপ ওয়াকের বিভিন্ন বৈচিত্র্য রয়েছে  যেমন আধুনিক ক্রিপ ওয়াক  ক্লাউন ওয়াক   কিলওয়াউকি ওয়াক  এবং ক্রাউন ওয়াক  ৷ মূল পার্থক্যগুলি নির্ভর করে কীভাবে পদক্ষেপগুলি , গতি, শক্তি, প্রবাহ, প্রকরণ, বাহু নিয়ন্ত্রণ এবং বাউন্সের মতো উপাদানগুলি কার্যকর করা হচ্ছে তার উপর।

তথ্যচিত্র

 আমেরিকার র‌্যাপার সিজে ম্যাক ক্রিপ ওয়াকের শুরু এবং জনপ্রিয়তায় উত্থানকে কেন্দ্র করে "সি-ওয়াক: ইটস আ ওয়ে অব লিভিন" শিরোনামে একটি তথ্যচিত্র প্রকাশ করেছিলেন। এতে ক্রিপের মূল সদস্যদের পাশাপাশি স্নুপ ডগ, ডব্লিউসি এবং আইস-টি এর মতো র‌্যাপাররা উপস্থিত ছিলেন৷

তথ্যসূত্র

আরও পড়ুন

নৃত্য
পাটনাগড় রাজ্য

পাটনা বা পাটনাগড় রাজ্য, ছিলো ব্রিটিশ ভারতের মধ্যপ্রদেশ-এ অবস্থিত একটি দেশীয় রাজ্য৷ রাজ্যটির রাজধানী ছিলো বর্তমান বলাঙ্গির জেলার বলাঙ্গির শহরে৷ এটি  ক্ষেত্রফল জুড়ে বিস্তৃত ছিলো৷

ইতিহাস
১৯৪৭ খ্রিস্টাব্দ পর্যন্ত এই রাজ্যটি ব্রিটিশ সাম্রাজ্যের অন্তর্ভুক্ত ছিলো না বটে কিন্তু ব্রিটিশ ভারতের পূর্বাঞ্চলীয় রাজ্য এজেন্সির ওড়িশা এজেন্সির অন্তর্ভুক্ত একটি অধিরাজ্য ছিলো৷ ১৯৪৭ খ্রিস্টাব্দে ভারতের স্বাধীনতা লাভের পরে পাটনাগড়ের রাজা প্রাথমিকভাবে ঐ বছরই ভারতীয় অধিরাজ্যে যুক্ত হন নি৷ তবে ১৯৪৮ খ্রিস্টাব্দে তারা ভারতে অন্তর্ভুক্তি সিদ্ধান্ত নিলে রাজ্যটিকে পূর্বতন সম্বলপুর জেলার অন্তর্ভুক্ত করা হয় পরে সত্তরের দশকে নতুন বলাঙ্গির জেলা আত্মপ্রকাশ করে৷ জেলাটি মোটামুটিভাবে পাটনাগড় রাজ্যের সীমানাই নির্দেশ করে৷

পাটনাগড়ের শেষ স্বাধীন রাজা রাজেন্দ্র নারায়ণ সিংহদেও রাজনীতির সঙ্গে নিজেকে যুক্ত করেন ও সফল নেতা হিসাবে ১৯৬৭ খ্রিস্টাব্দের ৮ই মার্চ থেকে ১৯৭১ খ্রিস্টাব্দের ৯ই জানুয়ারী পর্যন্ত ওড়িশার মুখ্যমন্ত্রী পদে আসীন থাকেন৷

শাসকবর্গ
পাটনাগড় রাজ্যের শাসকরা চৌহান রাজবংশজ ছিলেন এবং ব্রিটিশদের থেকে নয়টি বন্দুকসালামী রাজ্যের সম্মান পেয়েছিলেন৷

মহারাজা
১৬৮৫ - ১৭৬২                রামাই দেও 
১৭৬২ - ১৭৬৫                পৃথ্বীরাজ দেও 
১৭৬৫ - ১৮২০                প্রথম রামচন্দ্র সিংহদেও
১৮২০ - ১৮৪৮                ভূপাল সিংহদেও 
১৮৪৮ - আগস্ট ১৮৬৬          হীরবজ্র সিংহদেও                 
আগস্ট ১৮৬৬ - ১৮৭৮          প্রতাপ সিংহদেও 
১৮৭৮ - ১৮৯৫          দ্বিতীয় রামচন্দ্র সিংহদেও
১৮৯৫ - ১৯১০                লাল দলগঞ্জন সিংহদেও 
১৯১০ - ১৯২৪                পৃথ্বীরাজ সিংহ
১৯২৪ - ১৫ আগস্ট ১৯৪৭         রাজেন্দ্র নারায়ণ সিংহদেও        (b. 1912 - d. 1975)
স্বাধীনতা-উত্তর রাজবংশজ
                           রাজেন্দ্র নারায়ণ সিংহদেও 
                           রাজরাজ সিংহদেও
                           কনকবর্ধন সিংহদেও

তথ্যসূত্র

ওড়িশার ইতিহাস
ওড়িশার দেশীয় রাজ্য
১৪শ শতাব্দীতে ভারতে প্রতিষ্ঠিত
রাজপুত
বলাঙ্গির জেলা
১৯৪৮-এ ভারতে বিলুপ্ত
পাঙ্গা জমিদার বাড়ি

পাঙ্গা জমিদার বাড়ি কুড়িগ্রাম জেলার রাজারহাট উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা।

অবস্থান
এই জমিদারবাড়ির ধ্বংসাবশেষ কুড়িগ্রাম জেলা সদরথেকে ৫ কিমি উত্তর-পশ্চিমে রাজারহাট উপজেলার ছিনাই ইউনিয়নে অবস্থিত ।

ইতিহাস
কুড়িগ্রামের রাজারহাটে কুচবিহার রাজা নর-নারায়ণের মৃত্যু হলে, পঞ্চদশ শতাব্দীর শেষার্ধে অর্থাৎ মুঘল সম্রাট আকবরের আমলে অনিরুদ্ধ অভিষেক করে, পাঙ্গা রাজ সিংহাসনে অধিষ্ঠিত হন। এ কারণে অনিরুদ্ধ পাঙ্গা রাজ বংশের প্রতিষ্ঠাতা। পাঙ্গা রাজ্যটি প্রত্যন্ত মফঃস্বলে অবস্থিত থাকার কারণে তৎকালীন এই ক্ষুদ্র রাজ্যটির প্রতি অনেক ঐতিহাসিকের দৃষ্টি নিবদ্ধ হতে পারিনি। আর এ কারণেই পাঙ্গা রাজবংশের ইতিহাস সঠিক সন-তারিখ লিপিবদ্ধ পাওয়া যায়নি। ফলে পাঙ্গা রাজবংশের অনেক ঘটনা অপ্রকাশিত থেকে যায়। জমিদাররাণী লক্ষীপ্রিয়ার মৃত্যুর পর তাঁর দত্তক পুত্র দেবেন্দ্র নারায়ন  ‘কোঙর’ উপাধি ধারণ করে ইংরেজ আমলে জমিদারী পরিচালনা করেন । তাঁর সময়ই এই জমিদারী অবস্থার অধঃপতন ঘটতে থাকে, কালক্রমে ধ্বংসপ্রাপ্ত হয়।

বর্তমান অবস্থা
বর্তমানে টিকে আছে শুধু ভাঙ্গা ইট পাটকেল ও একটি শান-বাঁধা পুকুর । এছাড়া প্রায় অক্ষত অবসহায়টিকে আছে পাঙ্গা জমিদারের কাচারিঘর ।

আরও দেখুন
 পাঙ্গারাণী লক্ষ্মী প্রিয়া উচ্চ বিদ্যালয় 
 ভেতরবন্দ জমিদার বাড়ি
 ঘড়িয়ালডাঙ্গা জমিদার বাড়ি 
 সিন্দুরমতি দিঘি

তথ্যসূত্র

জমিদার বাড়ি
কুড়িগ্রাম জেলার দর্শনীয় স্থান